b'\n_START_ARTICLE_\nJosip Sedej\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval v rojstnem kraju (1904-1909), pet razredov nem\xc5\xa1ke gimnazije v Gorici, preostale razrede pa v Ljubljani, kjer je leta 1917 tudi maturiral. Na svoj 18. rojstni je bil poklican k vojakom, naslednje leto pa poslan na tirolsko fronto, kjer je \xc5\xa1el v italijansko ujetni\xc5\xa1tvo ter se preko Trsta \xc5\xa1ele leta 1919 vrnil domov v Cerkno. \xc5\xa0e istega leta se je  skrivaj napotil v Kraljevino Srbov, Hrvatov in Slovencev kjer se je v Zagrebu vpisal na Pravno fakulteto in leta 1923 doktoriral. V Zagrebu je do leta 1927 slu\xc5\xbeboval kot odvetni\xc5\xa1ki pripravnik, nato pa postal samostojni odvetnik in to slu\xc5\xbebo opravljal do leta 1974. Sedej je bil znana osebnost v Zagrebu ter spo\xc5\xa1tovan med kolegi, saj je bil 15 let \xc4\x8dlan disciplinskega sodi\xc5\xa1\xc4\x8da, ve\xc4\x8d let pa tudi predsednik disciplinskega sveta hrva\xc5\xa1kih odvetnikov._NEWLINE_Ohranil je stike z doma\xc4\x8dimi in se redno vra\xc4\x8dal v rodno Cerkno. Zanimali so ga polpretekli \xc4\x8dasi in domoznanstvo Cerkljanskega, pa tudi sodobna zgodovina. Napisal je knjigo spominov Svetovni popotnik pripoveduje, ki je iz\xc5\xa1la v dveh delih (Zagreb, 1975, 1976). V strokovnem glasilu Odvjetnik pa je objavil ve\xc4\x8d strokovnih \xc4\x8dlankov, v drugih hrva\xc5\xa1kih \xc4\x8dasopisih pa je iz\xc5\xa1lo ve\xc4\x8d \xc4\x8dlankov v katerih je orisal like o\xc4\x8deta, strica gori\xc5\xa1kega nad\xc5\xa1kofa in svojih bratov.'